Saopštenje za medije

Dečja izložba „Rođendan u Hermanovoj jazbini“

Pančevo, 12.10.2015. – Dečji muzej Hermanov brlog iz Celja (Slovenija) gostuje u pančevačkom Narodnom muzeju sa izložbom ***Rođendan u Hermanovoj jazbini***. Izložba, namenjena pre deci, biće svečano otvorena u ***sredu 14. oktobra u 12h***. Na otvaranju će nastupati dečji hor ***Vokal kids.***

*Izložba predstavlja proslave rođendana u deset različitih zemalja i obrađuje rođendansku proslavu kao savremeni globalni fenomen. Centralni element izložbe i simbol proslave je kolač, a obuhvaćeni su i ništa manje važni pokloni, druženje i zabava.* – objašnjava autor izložbe viši kustos Jožica Trateški.

Dečji muzej Hermanov brlog radi u okviru Muzeja novije istorije u Celju i predstavlja jedini dečji muzej u Sloveniji koji se obraća mladoj publici koja se, kroz stalne i povremene postavke, upoznaje sa bogatim kulturnim nasleđem, dečjim pravima i obavezama te osnovnim ljudskim vrednostima.

**Narodni muzej Pančevo ponosan je dve novine u svom radu: međunarodnu saradnju i prvu izložbu koja je namenjena dečjem uzrastu - našoj budućoj publici.**

Ulaz je slobodan.